148 Službeni list Europske unije 18/Sv. 7 32010R0408 12.5.2010. SLUŽBENI LIST EUROPSKE UNIJE L 118/5 UREDBA VIJEĆA (EU) br. 408/2010 od 11. svibnja 2010. o izmjeni Uredbe Vijeća (EZ) br. 194/2008 o produljenju i pooštravanju mjera ograničavanja u pogledu Burme/Mjanmara VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 215. stavak 1., uzimajući u obzir Odluku Vijeća 2010/232/ZVSP od 26. travnja 2010. o produljenju mjera ograničavanja protiv Burme/Mjanma- ra ('), uzimajući u obzir zajednički prijedlog Europske komisije i visokog predstavnika Unije za vanjske poslove i sigurnosnu politiku, budući da: (1) Člankom 4. Odluke 2010/232/ZVSP propisuje se da se zabranjuje kupnja, uvoz i prijevoz iz Burme/Mjanmara u Uniju određenih specificiranih kategorija robe. Člankom 8. Odluke 2010/232/ZVSP propisuje se da se suspendiraju pomoć ili razvojni programi koji nisu humanitarne prirode, ali da od toga treba izuzeti projekte i programe kojima se podupiru određeni posebni ciljevi. Uredbom  (EZ) br.194/2008 (?) provodi se zabrana kupnje, uvoza i prijevoza kategorija robe navedenih u njezinu članku 2. stavku 2. Trebalo bi, međutim, preci- zirati da se zabrana kupnje te robe u Burmi/Mjanmaru ne bi smjela primjenjivati kada je ta kupnja dio projekta ili programa humanitarne pomoći ili razvojnog projekta ili programa koji nije humanitarne prirode, kojima se podu- piru ciljevi iz članka 8. točaka (a), (b) i (c) Odluke 2010/232/ZVSP. Uredbu (EZ) br. 194/2008 trebalo bi stoga izmijeniti na odgovarajući način, DONIJELO JE OVU UREDBU: Članak 1. U članku 2. Uredbe (EZ) br. 194/2008 dodaje se sljedeći stavak: ,>. — Zabrana u vezi s kupnjom robe koja podliježe ogra- ničenjima iz stavka 2. točke (b) ne primjenjuje se na projekte ili programe humanitarne pomoći ili razvojne projekte i programe koji nisu humanitarne prirode, koji se u Burmi/Mjanmaru provode kao potpora: (a) ljudskim pravima, demokraciji, odgovornom upravljanju, sprečavanju sukoba i izgradnji  kapaciteta  civilnog društva; (b) zdravstvu i obrazovanju, ublažavanju siromaštva, a ponajprije osiguranju osnovnih potreba i sredstava za život najsiromašnijeg i najugroženijeg dijela stanovni- štva; ili (c) zaštiti okoliša i, prije svega, programima koji se bave problemom neodržive i prekomjerne sječe stabala čiji je rezultat deforestacija. Odgovarajuće nadležno tijelo navedeno na internetskim stranicama u Prilogu IV. mora unaprijed odobriti kupnju dotične robe koja podliježe ograničenjima. Odgovarajuća država članica obavješćuje ostale države članice i Komisiju o svakom odobrenju izdanom u skladu s ovim stavkom." Članak 2. Ova Uredba stupa na snagu sljedećeg dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 11. svibnja 2010. L 105, 27.4.2010., str. 22. () SL () SL L 66, 10.3.2008., str. 1. Za Vijeće Predsjednica A. GONZALEZ-SINDE REIG